Dié winkel is ’n visserman se droom | News24
Dié winkel is ’n visserman se droom
Marlon George, Extreme Marine Foto:
Hierdie naweek gaan die “grote” nie wegkom by Extreme Marine nie, want ’n visvang-katrol ter waarde van R1 500 moet gewen word.
Dié spogprys is deel van ’n hele klomp pryse wat Saterdag by dié hengel- en boottoebehore winkel in Johnstraat 33 op Uitenhage gewen gaan word (indien R500 of meer spandeer). Extreme Marine se vierde bestaansjaar word eerskomende naweek gevier en visvangers, hengelaars en die publiek word uitgenooi om ’n draai by die opgeknapte winkel te maak.
Eienaar Marlon George sê, Extreme Marine spesialiseer hoofsaaklik in visvangtoerusting vir soutwater, maar hulle varswaterreeks is aansienlik uitgebrei. Daar is ’n wye verskeidenheid van items om visse van alle soorte en grotes te vang, sowel as basiese boottoerusting. Hy word bygestaan deur sy vrou Johanna wat die rekeninge hanteer en twee verkoopsmanne Dwain en Darryl.
Dit is vir Marlon belangrik dat kliënte tevrede by sy winkel uitstap.
“As ’n visserman iets soek wat ons nie het nie, sal ons moeite doen om dit te kry. Dit is onmoontlik om alles in voorraad te hou, maar een ding wat ons wel wil hou is ons kliënte se tevredenheid.”
Hy sê hengel is ’n sport met baie meer deelnemers as rugby en krieket saam.
“’n Mens hoef nie vinnig, fiks, lank of kort te wees nie. Om te hengel vra net om te ontspan in die buitelug, die regte aas te hê en jou vislyn dop te hou.”
Verskeie items sal môre en Saterdag teen bekostigbare afslagpryse aangebied word. Die gelukkige pryse sal net Saterdag te wen wees.
Extreme Marine beskik oor die regte “aas” vir ’n wenresep: kwaliteit produkte, verskoopsmanne wat weet waarvan hulle praat, professionele diens en ’n mooi winkel.
Extreme Marine bedank al die vissermanne en hengelaars van die plaaslike visvang- en hengelklubs vir hulle ondersteuning die afgelope jare. Die winkel is Vrydag oop tot 17:00 en Saterdag tot 14:00.
Navrae: 041 922 4820 of